<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu ameonya kuwa, kuna uwezekano mkubwa wa kuingia kwa ugonjwa wa ebola nchini.Kwa mujibu wa Waziri Ummy, uwezekano huo unasababishwa na kuwepo kwa ugonjwa huo katika nchi ya Jamuhuri ya Kidemokrasia ya Congo DRC.Amesema, Shirika la Afya Ulimwenguni WHO limeijumuisha Tanzania kwa miongoni mwa nchi jirani na DRC zilizo hatarini kupata maambukizi ya ebola.Hadi sasa hakuna Mtanzania anayesadikiwa au aliyegundulika kuwa na ebola lakini Watanzania wanajulishwa kuwa, tupo hatarini hivyo waachukue tahadhari zote muhimu amesema Waziri Ummy na kuongeza kuwa, kama ugonjwa huo utaingia nchini Serikali ipo tayari kuudhibiti.Amesema, kwa mujibu wa WHO, hadi sasa watu 91 wamegundulika kuwa na ebola nchi DRC na 50 kati yao hao wamepoteza maisha.Waziri Ummy amesema, Serikali imechukua hatua za tahadhari ikiwa ni pamoja na kuwaweka wataalamu wapya 35 mipakani na wiki ijayo itatoa mafunzo kwa wataalamu 80 wa tiba kuhusu kujikinga na kudhibiti ebola.Ametoa mwito kwa wananchi kutogusa majimaji ya watu wanaosadikiwa au waliogundulika kuwa na ebola na pia watoe taarifa haraka wanapomhisi yeyote kuwa na ugonjwa huo.  <topic>: kitaifa 